Kapşuçenko tərəfindən hazırlanmış Vasil Lipkivski heykəli.
**Petro Kapşuçenko** (*ukr.* Петро́ Капшуче́нко; 27 sentyabr 1915, Dnepr – 17 noyabr 2006, Nyu Cersi), digər adları ilə **Peter Kapşuçenko** və ya **Pedro Enko** – Ukrayna–ABŞ avanqard rəssamı və heykəltaraşı. Əsas əsərləri Müqəddəs Endryu Memorial Kilsəsinin (Nyu-Cersi) ərazisində yerləşən Vasil Lipkivskinin (1983) və Müqəddəs Kiyevli Olqanın (1987) tunc abidələridir.

Bioqrafiyası
------------

Kapşuçenko Ukraynanın Dnepropetrovsk İncəsənət İnstitutunda heykəltaraşlıq təhsili almışdır. 1941-ci ildə Ukrayna Reyxkomissarlığı dövründə Almaniyada yerləşən məcburi əmək düşərgəsinə aparılmışdır. Müharibədən sonra 1949-cu ilə qədər Almaniyanın Regensburq şəhərindəki köçürülmüş əsirlər düşərgəsində yaşamışdır, daha sonra Argentinada məskunlaşmışdır. Argentinada Pedro Enko kimi tanınan Kapşuçenko heykəltaraşlıq fəaliyyətinə davam etmiş və Argentina mədəniyyətinə verdiyi töhfələrə görə Buenos-Ayres Humanitar Elmlər Universitetinin fəxri üzvü seçilmişdir.

1963-cü ildə həyat yoldaşı Zoya və qızı Lyudmila ilə birlikdə Filadelfiyaya köçmüşdür. Filadelfiyadakı Ukrayna İncəsənət Studiyasında dərs deməyə başlamışdır. 1990-cı illərdə bir çox heykəli Şimali Amerikada baş tutmuş sərgilərdə nümayiş etdirildikdən sonra məşhurluğu artmışdır. Ukraynanın müstəqilliyindən sonra Ukraynanın muzeylərində, o cümlədən, Ostro Akademiyasında və Taras Şevçenko Milli Muzeyində bir sıra fərdi sərgilər keçirmişdir. 2005-ci ildə prezident Viktor Yuşşenko tərəfindən Prezidentin "Xidmətlərinə görə" ordeni ilə təltif edilmişdir.

Bədii mövzuları
---------------

Kapşuçenko terrakotta, bürünc və farfordan təxminən 7000 əsər yaratmışdır. O, öz əsərlərində Ukrayna motivlərinə diqqət yetirmiş, tez-tez kazak həyatını təsvir etmişdir. Bundan əlavə, Kapşuçenki İvan Mazepa və Taras Şevçenko da daxil olmaqla, bir sıra əhəmiyyətli Ukrayna şəxsinin heykəltaraşlıq portretlərini yaratmışdır.

İctimai kolleksiyalar
---------------------

Petro Kapşuçenkonun əsərləri bir sıra yerlərdə saxlanılır:

* Ukrayna Muzeyi (Nyu-York)
* Ukrayna Eksposentri (Kiyev)
* Ostro Akademiyası (Ostro)
* Ukrayna Tarixi və Təhsil Mərkəzi (Somerset)

İstinadlar
----------

1. ↑  "Metropolitan Vasyl' Lypkivsky gets a bath", The Ukrainian History and Education center, July 25, 2015, March 7, 2023 tarixində arxivləşdirilib, İstifadə tarixi: July 25, 2022
2. 1 2  *Sawchak, Petrusia,* "Philadelphia UNWLA presents exhibit of Kapschutschenko sculptures" (PDF), The Ukrainian Weekly (49), December 7, 2014, səh. 15, March 7, 2023 tarixində arxivləşdirilib (PDF), İstifadə tarixi: July 25, 2022
3. ↑  "A rare opportunity to see Kapschutschenko sculptures" (PDF), The Ukrainian Weekly (37), səh. 16, September 14, 2014, March 7, 2023 tarixində arxivləşdirilib (PDF), İstifadə tarixi: August 3, 2022
4. ↑  *Yaruchyk, Yulia,* "Petro Kapshuchenko's world is the world of each person", The Day Kyiv, October 2, 2012, March 7, 2023 tarixində arxivləşdirilib, İstifadə tarixi: July 25, 2022
5. ↑  "The sculptures of Petro Kapschutschenko", The National University of Ostroh Academy Museum, March 7, 2023 tarixində arxivləşdirilib, İstifadə tarixi: July 25, 2022
6. ↑  "Petro Kapshutchenkos studies Vasyl Lypkivsyi monument", The Ukrainian History and Education center, March 7, 2023 tarixində arxivləşdirilib, İstifadə tarixi: July 28, 2022

Xarici keçidlər
---------------

* Petro Kapşuçenko şəkil arxivi

|  |  |
| --- | --- |
|  Bu şablona bax   Lüğətlər və ensiklopediyalar | Müasir Ukrayna |
| Normativ yoxlama | GND: 133011631 · ISNI: 0000 0000 7878 3384 · LCCN: nb2006011765 · VIAF: 70912412 · WorldCat VIAF: 70912412 |